CELEX: 22021D2218
Language: hu
Date: 2021-10-07 00:00:00
Title: Az egyrészről az Európai Közösség, másrészről a csendes-óceáni államok közötti átmeneti partnerségi megállapodás alapján létrehozott kereskedelmi bizottság 2/2021 Határozata (2021. október 7.) a megállapodásnak a Szamoai Független Állam és a Salamon-szigetek csatlakozásának figyelembevétele érdekében történő módosításáról [2021/2218]

2021.12.14.   
               
               
                  HU
               
               
                  Az Európai Unió Hivatalos Lapja
               
               
                  L 447/20
               
            
         AZ EGYRÉSZRŐL AZ EURÓPAI KÖZÖSSÉG, MÁSRÉSZRŐL A CSENDES-ÓCEÁNI ÁLLAMOK KÖZÖTTI ÁTMENETI PARTNERSÉGI MEGÁLLAPODÁS ALAPJÁN LÉTREHOZOTT KERESKEDELMI BIZOTTSÁG 2/2021 HATÁROZATA
         (2021. október 7.)
         a megállapodásnak a Szamoai Független Állam és a Salamon-szigetek csatlakozásának figyelembevétele érdekében történő módosításáról [2021/2218]
         A KERESKEDELMI BIZOTTSÁG,
         tekintettel a 2009. július 30-án Londonban aláírt, egyrészről az Európai Közösség, másrészről a csendes-óceáni államok közötti átmeneti partnerségi megállapodásra (1) (a továbbiakban: a megállapodás) és különösen annak 13. és 68. cikkére,
         mivel:
         
                     (1)
                  
                  
                     A Szamoai Független Állam (a továbbiakban: Szamoa) 2018. február 5-én, a Salamon-szigetek pedig 2018. június 4-én nyújtotta be a szerződő feleknek csatlakozási kérelmét, az 1994. évi GATT XXIV. cikkének megfelelő piacra jutási ajánlatával együtt. Szamoa és a Salamon-szigetek 2018. december 21-én, illetve 2020. május 7-én csatlakozott a megállapodáshoz, és 2018. december 31., illetve 2020. május 17. óta ideiglenesen alkalmazza a megállapodást.
                  
               
                     (2)
                  
                  
                     A megállapodás 68. cikke úgy rendelkezik, hogy a kereskedelmi bizottságnak a megállapodás végrehajtásához szükséges valamennyi üggyel foglalkoznia kell.
                  
               
                     (3)
                  
                  
                     A kereskedelmi bizottság a 2019. október 3–4-én tartott hetedik ülésén a megállapodás részes feleihez címzett ajánlást fogadott el, amely többek között a megállapodás módosítását javasolta Szamoa csatlakozásának és más csendes-óceáni szigetállamok jövőbeli csatlakozásának figyelembevétele érdekében.
                  
               
                     (4)
                  
                  
                     Szükséges módosítani a megállapodás II. mellékletét annak érdekében, hogy az említett melléklet kiegészüljön Szamoa és a Salamon-szigetek piacra jutási ajánlatával.
                  
               
                     (5)
                  
                  
                     A megállapodás 13. cikke úgy rendelkezik, hogy a kereskedelmi bizottság megállapodás esetén módosíthatja a II. mellékletet bármely megfelelőnek ítélt módon,
                  
               ELFOGADTA EZT A HATÁROZATOT:
         
            1. cikk
            A megállapodás II. melléklete kiegészül a Szamoai Független Állam és a Salamon-szigetek elfogadott piacra jutási ajánlatának e határozat mellékletében említett szövegével.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, Port Moresby-ban, Suvában, Apiában és Honiarában, 2021. október 7-én.
            
               az EU–csendes-óceáni kereskedelmi bizottság részéről
            
            
               
                  az Unió részéről
               
               Cristina MIRANDA GOZALVEZ
            
            
               
                  a csendes-óceáni államok részéről
               
               Richard YAKAM
               Shaheen ALI
               Peseta NOUMEA SIMI
               Barrett SALATO
            
         
         
            (1)  EU HL L 272., 2009.10.16., 2. o.
         
      
      
         
            MELLÉKLET
            A SZAMOAI FÜGGETLEN ÁLLAMBA TÖRTÉNŐ BEHOZATALOKRA ALKALMAZANDÓ VÁMTÉTELEK (HL L 333., 2018.12.28., 3. o.)
            https://eur-lex.europa.eu/legal-content/HU/TXT/PDF/?uri=CELEX:32018D1908&from=EN
            A SALAMON-SZIGETEKRE TÖRTÉNŐ BEHOZATALOKRA ALKALMAZANDÓ VÁMTÉTELEK (HL L 85., 2020.3.20., 3. o.)
            https://eur-lex.europa.eu/legal-content/HU/TXT/PDF/?uri=CELEX:32020D0409&from=EN